বাংলাদেশের মানুষ অতিশয় অতিথি বৎসল। আমাদের ঢাকাই জামদানী বা পদ্মার ইলিশের কদর অনেক। জামদানি বা ইলিশের 'পোষ মানাবার' একটি আশ্চর্য্য গুণ আছে। বেশিদিনের কথা নয়, অভিনেত্রী রূপা গাঙ্গুলী চব্বিশ ঘন্টা ঢাকায় অবস্থান শেষে ফেরার পথে বিমানবন্দরে বলে এলেন, বাংলাদেশের হিন্দুরা ভালো আছেন। আমাদের জামদানির কি অপূর্ব গুন্? অমর্ত্য সেন সার্টিফিকেট দিলেন বাংলাদেশে নাকি চমৎকার সাম্প্রদায়িক সম্প্রীতি বিরাজমান! বলি মশাই, এতই যদি সম্প্রীতি তাহলে বাপ্-কাকার হাত ধরে রাতের অন্ধকার সীমান্ত পারি দিয়েছিলেন কেন? যান না এখন ফিরে? আরো অনেকে আছেন, এখন নাম নিলাম না। এরা হলেন, 'গোদের ওপর বিষফোঁড়া'। বাংলাদেশে প্রতিদিন হিন্দুর বাড়ী পুড়ছে, মন্দির ভাঙছে, নাবালিকা ধর্ষিতা ও জোরপূর্বক ধর্মান্তরিত হচ্ছে, ওনারা তা দেখেন না? নাসিরনগর, নন্দীরহাট, রামুর ঘটনা এদের চোখে পড়েনা। ওনারা কয়েক প্রহর বাংলাদেশে অবস্থান করে লম্বা ঢেকুর তুলে এয়ারপোর্টে সার্টিফিকেট দিয়ে দিচ্ছেন? 'সেইম'।